**רציונל ציר הרוחב – חג ומועד**

"חוגו את חגי אבותכם והוסיפו עליהם קצת משלכם לפי כחכם ולפי טעמכם ולפי מסיבתכם. העיקר שתעשו את הכל באמונה ומתוך הרגשה חיה וצורך נפשי, ואל תתחכמו הרבה. אבותינו לא נמאסו עליהם שבתותיהם ומועדיהם, אף על פי שחזרו עליהם כל ימי חייהם כמה וכמה פעמים בנוסח אחד. הם מצאו בהם כל פעם טעם חדש ואִתְערוּתא [=התעוררות] חדשה. ויודע אתה מפני מה? מפני שהיתה בהם לחלוחית וברכת החג שכנה בנפשם. אלה שאינם מוצאים טעם בחגים ובמועדים, סימן שנפשם ריקה ותוכם חול, ולאלה אין תקנה."

(חיים נחמן ביאליק, מתוך מכתב לדוד אומנסקי מגניגר)

לוח השנה העברי מלא בחגים ומועדים - מועדים שהם חלק מהמסורת היהודית, מועדים לאומיים ישראלים ובנוסף מועדים שנכנסנו ללוח השנה מתרבויות ועמים אחרים. חגים ומועדים אלו מלווים את שנת הלימודים מתחילתה ועד סוף ומהווים חלק מרכזי בעשייה החינוכית ובקביעת לוח הזמנים הבית ספרי. לצד זאת, אפשר לחלוף על פני החגים והמועדים כלא היו, בעיקר כאשר הם לא מחוברים לחיי היום יום ולעשייה הבית ספרית . כמאמר ביאליק, להפוך את החגים "לשלנו", דרך הבנת המשמעות של ציונים החגים והמועדים והוספה של תכנים נוספים הרלוונטיים לקהילה הבית ספרית שלנו.

אנו בקריית חינוך דרור מאמינים כי החגים ומועדים צריכים להיות חלק מתוכנית הלימודים השש שנתית ולהתקשר לצירי האורך של השכבות השונות. בכל שכבה נבחר חג או מועד אחד, אשר יהווה את המוקד השנתי. במועד זה יתקיים אירוע ו/או שיעורים בנושא, אשר מקשרים בין החג והמועד לציר האורך ולחיי התלמידים והקהילה הבית ספרית.

חלוקה לפי שכבות :

שכבה ז' – היחס ביני למשפחתי- חג הפסח, אשר מבקש מאתנו להעביר סיפורים מדור לדור – "והגדת לבנך"

שכבה ח' – היחס ביני לקבוצה – חג החנוכה, עבודה בקבוצות בבית מדרש "נס קפה"

שכבה ט' – הכרעות חשובות בחיי הפרט והמדינה – ימי הזיכרון הלאומיים – דרך הכרעות בחיי אישים חשובים במדינה, נדבר על הכרעת הכרעות בחיי האדם הפרטי והמדינה

שכבת י' – פורים - **זהותם המיוחדת של יהודי פרס ומדי נקשרת בזרותם, בהיותם מיעוט דתי בין מיעוטים דתיים רבים אחרים בקרב מאה עשרים ושבע מדינות מלכות פרס ומדי. עם האיזון בין זהות לזרות מתמודדים גם התלמידים במהלך התפתחות אישיותם לאורך שנות לימודיהם בבית הספר**

שכבת יא ' – סוכות - הקמת סוכה שכבתית, אליה נזמין אורחים/אושפיזין מן החברה הישראלית, למשל: תלמידי כיתה ז' אשר באים בשערי בית הספר/ תלמידי ישיבת "מקור חיים"**,** תלמידי התיכון קלנסאווה ועוד...

שכבת יב' – ט"ו בשבט - ט"ו בשבט הוא חג הקושר את האדם למקום בו הוא חי ומעמיק את הקשר הזה באמצעות נטיעת עצים וחיבור לטבע.